Henitjesk
Henitjesk (, translit. Heniches'k) er en havneby ved det Azovske Hav i Kherson oblast (provinsen) i det sydlige Ukraine. Den fungerer som administrativt centrum i Henitjesk rajon (distrikt). Henitjesk er hjemsted for administrationen af Henitjesk urban hromada, en af Ukraines hromadaer. Byen har en befolkning på omkring 19.253 (2021).

Historie
Henitjesk blev grundlagt som et fort af det russiske imperium i 1784 og var fra 1812 også kendt som Ust-Ozivske. Byen var  handelscenter på saltruten, der gik fra Krim nordpå til Ukraine og Rusland. 

Ved begyndelsen af det 20. århundrede var byden  hjemsted for en af de største melmøller i det sydlige Ukraine og desuden berømt for sin handel med fisk, salt og korn. Den berømte arnautka hvede blev eksporteret fra byens havn.

Under hungerkatastrofen  Holodomor organiseret af de sovjetiske myndigheder i 1932-1933 døde mindst 33 indbyggere i byen

Byen blev invaderet på førstedagen af Ruslands invasion af Ukraine i 2022. Efter magtovertagelsen blev et nyt monument over Lenin rejst. Derudover skal der have været trusler og forsvundne ukrainere, der stod på arrestationslisterne. Den 12. november 2022 blev det kendt, at en stor del af den russiske administration af Kherson oblast var blevet flyttet til Henitjesk efter rusrnes tilbagetrækning fra Kherson.

Referencer

Eksterne henvisninger 

Byer i Kherson oblast